**Ministru kabineta noteikumu “Kārtība un nosacījumi jaunu valsts aizdevumu izsniegšanai ar COVID-19 izplatību saistītās ārkārtējās situācijas ietekmes mazināšanai un novēršanai pašvaldībās” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumi “Kārtība un nosacījumi jaunu valsts aizdevumu izsniegšanai ar COVID-19 izplatību saistītās ārkārtējās situācijas ietekmes mazināšanai un novēršanai pašvaldībās” (turpmāk – noteikumi) nosaka kārtību un nosacījumus jaunu valsts aizdevumu izsniegšanai ar COVID-19 izplatību saistītās ārkārtējās situācijas ietekmes mazināšanai un novēršanai pašvaldībās.  Noteikumi stājas spēkā līdz ar to apstiprināšanu Ministru kabinetā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2020.gada 30.aprīļa sēdes protokola Nr. 29 10.§ 4.punkts.  Likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 25.pants.  Ministru kabineta 2009.gada 3.februāra noteikumu Nr. 108 “Normatīvo aktu projektu sagatavošanas noteikumi” 1.punkts noteic, ka noteikumi nosaka svarīgākās juridiskās tehnikas prasības, kuras tiešās pārvaldes iestādes, atvasinātas publiskas personas un pastarpinātās pārvaldes iestādes ievēro, sagatavojot normatīvo aktu projektus. Līdz ar to šajos noteikumos ietvertais regulējums nav attiecināms uz Latvijas Republikas Saeimu, jo tā nav minēto noteikumu subjekts. Pilnvarojuma nosacījumi, kas ir saistoši Latvijas Republikas Saeimai, ir vispārīgi reglamentēti Ministru kabineta iekārtas likuma 31. pantā. Šā panta pirmās daļas 1. punkts noteic, ka Ministru kabinets var izdot ārējus normatīvos aktus – noteikumus – tikai tad, ja likums Ministru kabinetu tam īpaši pilnvarojis, un pilnvarojumā jābūt norādītiem tā galvenajiem satura virzieniem. Tādējādi Ministru kabineta tiesības izdot ārējus normatīvos aktus sniedzas vien tiktāl, ciktāl tam šīs tiesības ir piešķirtas ar likumu. Turklāt Ministru kabineta noteikumi var tikt izdoti tikai tad, ja tie ir nepieciešami, lai īstenotu likumu dzīvē. Tas tiek panākts, noteikumos konkretizējot (detalizējot) likuma normas (sk. Satversmes tiesas 2001. gada 3. aprīļa sprieduma lietā Nr. 2000-07-0409 secinājumu daļas 5. punktu un 2015. gada 14. oktobra sprieduma lietā Nr. 2015-05-03 10. punktu). Ministru kabineta noteikumi nedrīkst ietvert tādas tiesību normas, kas bez likumdevēja pilnvarojuma veidotu jaunas tiesiskās attiecības (sk. Satversmes tiesas 2007. gada 9. oktobra sprieduma lietā Nr. 2007-04-03 16. punktu). Tādējādi Ministru kabinets drīkst tikai konkretizēt (detalizēt) Saeimas pieņemto likumu. Līdz ar to jānoskaidro pilnvarojušās normas saturs un mērķis.  Likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” anotācijā ir norādīts, ka ņemot vērā, ka valsts aizdevuma saņēmējiem būs nepieciešams piemērot nosacījumus, lai samazinātu COVID-19 krīzes radītās sekas, likuma projektā ir iekļauts pants par jaunu valsts aizdevumu izsniegšanu. Papildus anotācijā ir norādīts, ka Ministru kabinetam ir jālemj par nosacījumiem jaunu valsts aizdevumu izsniegšanai. Atbilstoši Ministru kabineta 2019.gada 13.augusta noteikumiem Nr. 362 “Kārtība, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtība” valsts aizdevuma saņēmēji (aizņēmēji) ir arī pašvaldības. Turklāt Ministru kabineta 2020.gada 30.aprīļa sēdes protokollēmuma Nr.29., 10§ “Informatīvais ziņojums “Par pašvaldību aizņēmuma limita palielināšanu Covid-19 ekonomisko seku mazināšanai” 2. punktā paredzēts, ka atbilstoši likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" 25. pantam atļaut finanšu ministram palielināt likuma "Par valsts budžetu 2020.gadam" 13.pantā noteikto pašvaldību aizņēmumu kopējo palielinājumu par 150 000 000 EUR, veicot atbilstošas izmaiņas Finanšu ministrijas budžeta programmā 42.00.00 "Valsts budžeta aizdevumi un to atmaksāšana", lai nodrošinātu 2020.gadā aizdevumu pieejamību pašvaldībām Eiropas Savienības fondu un pārējās ārvalstu finanšu palīdzības līdzfinansēto projektu un pašvaldību investīciju projektu īstenošanai. Tā kā Ministru kabinets nelemj par konkrētu aizdevu izsniegšanu, tad Ministru kabineta lēmums par nosacījumiem jaunu valsts aizdevumu izsniegšanai var būt tikai normatīva, nevis individuāla tiesību akta formā. Līdz ar to noteikumu saturs atbilst pilnvarojušās normas saturam un mērķim.  Ministru kabineta 2020.gada 12.marta rīkojums Nr. 103 “Par ārkārtējās situācijas izsludināšanu”, ar grozījumiem, kas pieņemti līdz 2020.gada 30.aprīlim. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Straujas COVID-19 izplatības dēļ visā pasaulē, š.g. marta sākumā arī Latvijā bija novērojami pirmie saslimšanas gadījumi ar šo vīrusu. Ņemot vērā, ka Pasaules Veselības organizācija š.g. 11.martā paziņoja, ka COVID-19 izplatība sasniegusi globālas pandēmijas apmērus, lai ierobežotu COVID-19 vīrusa izplatību Latvijā, valdība š.g. 12.martā izsludināja ārkārtējo situāciju.[[1]](#footnote-2) Sākotnēji ārkārtējā situācija tika noteikta līdz š.g. 14.aprīlim, taču, palielinoties saslimušo skaitam ar COVID-19 vīrusu, tā tika pagarināta līdz š.g. 12.maijam, atkārtoti pagarināta līdz š.g. 9.jūnijam[[2]](#footnote-3). Nav izslēgta arī turpmāka ārkārtējās situācijas pagarināšana vai atsevišķu ierobežojošo/piesardzības pasākumu saglabāšana.  Lai ierobežotu COVID-19 izplatību, Latvijas valdība iniciējusi dažādus piesardzības pasākumus, piemēram, sociālā/fiziskā distancēšanās sabiedriskās vietās, pulcēšanās aizliegums, jebkādu pasākumu atcelšana vai pārcelšana uz vēlāku laiku u.tml.[[3]](#footnote-4)  Latvijas valdības ieviestie drošības pasākumi un ierobežojumi sakarā ar ārkārtējo situāciju, kā arī pasākumi, ko īsteno citas valstis COVID-19 izplatības ierobežošanai, negatīvi ietekmē Latvijas tautsaimniecības attīstību: strauji samazinās pieprasījums eksporta tirgos pēc Latvijā saražotajām precēm un pakalpojumiem, notiek pārrāvumi starptautiskajās piegāžu ķēdēs, ir novērojams straujš transporta un pasažieru pārvadājumu pakalpojumu apjoma kritums, kā arī iekšzemes pieprasījuma kritums. Rezultātā daudzi uzņēmumi ir spiesti sašaurināt ražošanu un pakalpojumu sniegšanu vai sliktākajā gadījumā pārtraukt savu darbību, atlaižot savus darbiniekus. Tas viss kopumā nelabvēlīgi ietekmē gan publisko finanšu stāvokli, jo samazinās nodokļu ieņēmumi un parādās nepieciešamība palielināt valsts atbalstu un sociālos pabalstus, gan situāciju darba tirgū, jo sāk pieaugt bezdarbs un samazinās mājsaimniecību rīcībā esošie ienākumi, gan pieejamību sociāli nozīmīgiem pakalpojumiem, kā piemēram, plānveida veselības aprūpei un pirmsskolas izglītības pakalpojumiem, gan iedzīvotāju dzīves kvalitāti kopumā. Vidēja un ilgtermiņa ietekme uz sabiedrības veselību arī ir valdības dienaskārtībā.[[4]](#footnote-5)  Šobrīd nav iespējams kvantitatīvi prognozēt COVID-19 ietekmi uz tautsaimniecību, jo pagaidām nav zināms, kad COVID-19 vīrusa izplatība samazināsies, jo Latvijā saslimušo skaits ar šo vīrusu ar katru dienu turpina palielināties, tomēr slimības izplatība ir mērena. Tiek prognozēts, ka IKP Latvijā 2020.gadā kopumā varētu samazināties par 7% salīdzinājumā ar 2019.gadu.[[5]](#footnote-6)  Vienlaikus ārkārtējā situācija skar arī pašvaldības. Pašvaldības var sniegt nozīmīgu ieguldījumu ekonomiskās situācijas uzlabošanā pēc COVID-19 izraisītās ekonomikas lejupslīdes. Lai sildītu ekonomiku, būtiska ir pašvaldību iecerēto investīciju projektu realizācija, kas dod darbu uzņēmējiem un uzlabo dzīves vidi, nodarbinātības un pakalpojumu saņemšanas iespējas iedzīvotājiem. Līdz ar to valdības atbalsts COVID-19 izraisītajā krīzes situācijā ir nepieciešams arī pašvaldībām.  Noteikumi paredz sniegt atbalstu pašvaldībām, nodrošinot iespēju saņemt valsts budžeta aizņēmumus.  Noteikumi nosaka kārtību un nosacījumus jaunu valsts aizdevumu izsniegšanai ar COVID-19 izplatību saistītās ārkārtējās situācijas ietekmes mazināšanai un novēršanai pašvaldībās (noteikumu projekta 1.punkts).  Noteikumu projekta saturs:   1. Noteikumu projekta 1.punkts nosaka tā mērķi; 2. Noteikumu projekta 2.punkts noteic, ka šie noteikumi  tiek piemēroti pašvaldību investīciju projektiem valsts budžeta aizņēmuma saņemšanai ar COVID-19 izplatību saistītās ārkārtējās situācijas ietekmes seku mazināšanai un novēršanai pašvaldībās atbilstoši Ministru kabineta noteiktajam pašvaldību aizņēmumu apjomam, kas nav Eiropas Savienības fondu un pārējās ārvalstu finanšu palīdzības līdzfinansētiem projektiem; 3. Saskaņā ar noteikumu projekta 3.punktu pašvaldība investīciju projektu iesniedz Vides aizsardzības un reģionālās attīstības ministrijai līdz katra mēneša 1.datumam. 4. Saskaņā ar noteikumu projekta 3.1.apakšpunktu investīciju projekti īstenojami šādās jomās (projektam jābūt ietvertam pašvaldības attīstības programmas investīciju plānā):  * pašvaldības ēku energoefektivitātes pasākumiem (pārbūve vai atjaunošana), nodrošinot ēkas atbilstību ēku energoefektivitātes minimālajam pieļaujamajam un ar ēkas energosertifikātu pamatotam līmenim, kur investīciju projekta ietvaros veikto investīciju apjoms 1 kWh primārās enerģijas gada patēriņa samazinājumam nepārsniedz 4 *euro.* Tāpat, īstenojot ēku energoefektivitātes projektus, jāņem vērā Ministru kabineta 2019.gada 25.jūnija noteikumi Nr.280 “Noteikumi par Latvijas būvnormatīvu LBN 002-19 “Ēku norobežojošo konstrukciju siltumtehnika””.   Saskaņā ar plānošanas reģionu un pašvaldību sniegto informāciju par pašvaldību investīciju vajadzībām aizņēmumiem pašvaldību pieprasījums pašvaldību pakalpojumu ēku energoefektivitātes paaugstināšanai un kultūras, sociālās un citu jomu pašvaldību pakalpojumu infrastruktūras uzlabošanai ir 96 792 323 *euro*, kas ir 27,5% no visām apkopotajām pašvaldību investīciju vajadzībām aizņēmumiem. Energoefektivitātes paaugstināšanas projektiem būs pozitīva ietekme uz pašvaldību budžetiem, kuru ieņēmumi COVID-19 ietekmē samazinās, jo projektu īstenošanas rezultātā samazināsies pašvaldību ēku uzturēšanas izdevumi. COVID-19 kontekstā nozīmīga būs iespēja veikt energoefektivitātes pasākumus veselības un sociālās aprūpes pakalpojumu nodrošināšanai paredzētajās pašvaldību ēkās;   * pašvaldības transporta infrastruktūras (ielas, ceļi, veloceliņi, stāvlaukumi, gājēju ietves, viedie risinājumi satiksmes drošībai un organizēšanai u.c. transporta infrastruktūra) attīstībai, kur investīciju projekta ietvaros veikto investīciju apjoms uz transporta infrastruktūras 1 km nepārsniedz 1 000 000 *euro.*   Saskaņā ar plānošanas reģionu un pašvaldību sniegto informāciju par pašvaldību investīciju vajadzībām aizņēmumiem pašvaldību pieprasījums investīcijām ceļos, ielās un citā transporta infrastruktūrā ir 86 555 779 *euro*, kas sastāda 24,5% no kopējā pašvaldību investīciju pieprasījuma aizņēmumiem. Projekti pašvaldību transporta infrastruktūras attīstībai netieši veicinās uzņēmējdarbību, kas ir būtiski COVID-19 ietekmes uz tautsaimniecību kontekstā. Ieguldot uzņēmējdarbības atbalsta infrastruktūrā, kas ietver arī pašvaldību transporta infrastruktūru, uzņēmējiem atbrīvosies līdzekļi, ko ieguldīt savā attīstībā. Ieguldījumi pašvaldību transporta infrastruktūrā arī uzlabos darba vietu un pakalpojumu sasniedzamību, kas ir īpaši būtiski administratīvi teritoriālās reformas kontekstā. Bez tam, šīs investīcijas sniegs iespēju uzlabot mobilitātes iespējas, samazinot nepieciešamību izmantot sabiedrisko transportu, kas ir būtiski COVID-19 izplatības ierobežošanas kontekstā;   * jaunu pašvaldības pakalpojumu sniegšanas veidu attīstībai, ja tiek aizstāts kāds no esošajiem pakalpojumiem ar jaunu bezkontakta vai autonomu risinājumu, kas samazina klātienes saskarsmes nepieciešamību, nepārsniedzot 1 000 000 *euro* uz vienu investīciju projektu. COVID-19 kontekstā ir būtiski piemērot risinājumus, kas mazina tiešu kontaktu, piemēram, informācijas un komunikācijas tehnoloģiju risinājumi, droša pakalpojumu sniegšana (piemēram, automātiska dezinfekcija, automātiskais apgaismojums, automātiskās durvis u.tml. risinājumi, kas mazina tiešu fizisku kontaktu). Maksimālais iekārtu iegādei paredzētā valsts aizdevuma atmaksas termiņš nepārsniedz iekārtas lietderīgās izmantošanas termiņu (amortizācijas laiku), kas parasti nav ilgāks kā 5 gadi. Līdz ar to šī ieguldījuma virziena gadījumā tiks iegūta atbilstoša informāciju par pašvaldību iesniegto projektu saturu jaunu pašvaldību pakalpojumu sniegšanas veidu attīstībai; * atbalsta pasākumiem iedzīvotāju nekustamā īpašuma pievienošanai pie sabiedrisko pakalpojumu sniedzēja centralizētiem kanalizācijas un ūdensapgādes tīkliem (esošajiem maģistrālajiem vadiem, kuri izbūvēti Eiropas Savienības fondu projektu ietvaros), pamatojoties uz pašvaldībā spēkā esošiem saistošajiem noteiktumiem. Pieslēguma izbūves izmaksas nav lielākās kā 4 000 *euro* uz vienu iedzīvotāju.   Noteikumu projekts paredz sniegt atbalstu nekustamā īpašuma pievienošanai pie centralizētajām kanalizācijas un ūdensapgādes sistēmām, lai nodrošinātu, ka tiek turpināta pašvaldību iedzīvotāju mājsaimniecību pieslēgšana pie ūdenssaimniecības tīkliem, jo ierobežojumi saistībā ar epidemioloģisko situāciju valstī (COVID-19) ir radījuši ietekmi uz iedzīvotāju maksātspēju un iespēju turpināt pieslēgt īpašumus centralizētajai kanalizācijas un ūdensapgādes sistēmai. Šādu situāciju ir novērojušas un ierosinājumus par atbalsta nepieciešamību iesnieguši vairāku pašvaldību kapitālsabiedrības, piemērām, SIA “Rīgas ūdens”, SIA “Jūrmalas ūdens”, kas sniedz sabiedriskos ūdenssaimniecības pakalpojumus. Pieslēgumu izveides atbalsts veicinātu būvniecības procesa turpināšanos, darba spēka atalgojuma un ar to saistīto nodokļu apmaksu, attiecīgi sniedzot ieguldījumu tautsaimniecības atveseļošanai. Vienlaikus, šāds atbalsts palīdzēs arī sasniegt ES fondu ūdenssaimniecības projektu uzraudzības rādītājus un samazināt risku pašvaldības uzņēmumiem atmaksāt saņemtos ES fondu līdzekļus (kas, jāveic gadījumos, kad netiek nodrošināta attiecīga mājsaimniecību pieslēgumu pie centralizētajām kanalizācijas sistēmām skaita sasniegšana).   1. Saskaņā ar noteikumu projekta 3.2.apakšpunktu investīciju projekta iesniedzējs ir:  * Daugavpils, Jelgavas, Jēkabpils, Jūrmalas, Liepājas, Rēzeknes, Rīgas, Valmieras un Ventspils pilsētas pašvaldība; * Aizkraukles, Alūksnes, Balvu, Bauskas, Cēsu, Dobeles, Gulbenes, Krāslavas, Kuldīgas, Limbažu, Līvānu, Ludzas, Madonas, Ogres, Preiļu, Saldus, Siguldas, Smiltenes, Talsu, Tukuma, Valkas, Mārupes, Ķekavas, Salaspils, Ādažu, Saulkrastu, Stopiņu novada pašvaldība; * cita iepriekšējos apakšpunktos neminēta pašvaldība, kas administratīvi teritoriālās reformas ietvaros tiks apvienota novadā, ja tā saņēmusi saskaņojumu no iepriekšējos apakšpunktos minētās pašvaldības, kas šīs reformas rezultātā būs noteikta kā attiecīgā novada administratīvais centrs pēc 2021.gada pašvaldību vēlēšanām.   Atbalsta saņēmēji noteikti atbilstoši likumprojektā "Administratīvo teritoriju un apdzīvoto vietu likums" (Nr. 462/Lp13) noteiktajam teritoriālajam iedalījumam. Ņemot vērā to, ka minētais likumprojekts vēl nav pieņemts, bet projektu plānots iesniegt izskatīšanai Ministru kabineta 2020. gada 12. maija sēdē, projekta apakšpunkts par atbalsta saņēmējiem tiks precizēts gadījumā (sagatavojot nepieciešamos grozījumus), ja administratīvi teritoriālais iedalījums reformas īstenošanas rezultātā atšķirsies no projektā noteiktā.   1. Saskaņā ar noteikumu 3.3.apakšpunktu nepieciešams nodrošināt, ka investīciju projektā plānotās aktivitātes nepieciešamas investīciju projekta mērķa sasniegšanai, to izmaksas ir ekonomiski pamatotas un tiks nodrošināta veikto investīciju uzturēšana un ilgtspēja; 2. Saskaņā ar noteikumu projekta 3.4.apakšpunktu pašvaldība nodrošina līdzfinansējumu investīciju projekta īstenošanai:  * pašvaldības budžeta līdzfinansējums, sākot ar 2020.gadu nav mazāks par 25% un aizņēmuma apmērs nav lielāks par 75% no pašvaldības kopējām investīciju projekta izmaksām; * investīciju projektam, kura finansēšanai nepieciešams aizņēmums 2020. un 2021.gadam, pašvaldības budžeta līdzfinansējums 2020.gadā nav mazāks par 25% no pašvaldības kopējām investīciju projekta izmaksām 2020.gadā; * pašvaldības budžeta līdzfinansējums veikts līdz aizņēmuma izmaksu pieprasījuma iesniegšanai vai vienlaikus ar aizņēmuma izmaksu;  1. Saskaņā ar noteikumu projekta 3.5.apakšpunktu būvdarbu gadījumā ir izstrādāts tehniskais projekts un investīciju projekta būvdarbus paredzēts uzsākt līdz 2020.gada 31.decembrim un projektu īstenot ne ilgāk kā līdz 2022.gada 31.decembrim; 2. Saskaņā ar noteikumu projekta 3.6.apakšpunktu valsts budžeta aizdevuma īpatsvars, ko plānots izmantot 2020.gadā, no visa attiecīgajam investīciju projektam pieprasītā valsts budžeta aizdevuma apmēra, ir ne mazāk kā 30%; 3. Saskaņā ar noteikumu projekta 3.7.apakšpunktu valsts budžeta aizdevuma kopējais apmērs investīciju projektam ir ne mazāks kā 50 000 *euro*; 4. Noteikumu 4.punkts nosaka pašvaldību iesniedzamo informāciju par investīciju projektu atbilstoši šo noteikumu projekta pielikumam; 5. Saskaņā ar šiem noteikumiem iesniegtos pašvaldību investīciju projektus izvērtē komisija, kuras sastāvu nosaka Ministru kabinets. Saskaņā ar noteikumu projekta 5.punktu Komisija līdz katra mēneša 1.datumam iesniegtos investīciju projektus izvērtē vienkopus atbilstoši šo noteikumu 3.punktā minētajiem nosacījumiem, kā arī izvērtē pašvaldību sniegto informāciju par to, vai atbalsts šo projektu ietvaros potenciāli nekvalificējas kā komercdarbības atbalsts. Gadījumā, ja atbalsts pašvaldības investīciju projekta ietvaros potenciāli kvalificējas kā komercdarbības atbalsts, VARAM informē pašvaldību, kas iesniegusi investīciju projektu, par komercdarbības atbalsta kontroles normu piemērošanu atbalsta saderības nodrošināšanai ar Eiropas Savienības iekšējo tirgu. Investīciju projekti, kas neatbilst šo noteikumu 3.punktā minētajiem nosacījumiem, tālāk netiek vērtēti; 6. Saskaņā ar noteikumu projekta 6.punktu aizdevumus prioritāri piešķir tiem pašvaldību investīciju projektiem, kuriem ir lielākais valsts budžeta aizdevuma īpatsvars, ko plāno izmantot 2020.gadā, no visa pieprasītā valsts budžeta aizdevuma apmēra investīciju projektam; 7. Saskaņā ar noteikumu projekta 7.punktu Vides aizsardzības un reģionālās attīstības ministrija mēneša laikā pēc šo noteikumu 5.punktā noteiktā vērtējuma, iesniedz Ministru kabinetā šo noteikumu 6.punktā noteiktajā kārtībā sarindotos atbalstāmos investīciju projektus (turpmāk – projektu saraksts). Projektu saraksts ir uzskatāms par pozitīvu Vides aizsardzības un reģionālās attīstības ministrijas atzinumu likuma “Par valsts budžetu 2020. gadam” izpratnē; 8. Saskaņā ar noteikumu projekta 8.punktu pēc Ministru kabineta lēmuma pieņemšanas par šo noteikumu 7.punktā minētajiem prioritārajiem projektiem pašvaldības divu mēnešu laikā iesniedz aizņēmuma pieprasījumus atbilstoši Ministru kabineta noteiktajai kārtībai, kādā pašvaldības var ņemt aizņēmumus; 9. Saskaņā ar noteikumu projekta 9.punktu Vides aizsardzības un reģionālās attīstības ministrija, iesniedzot Ministru kabinetā projektu sarakstu, pievieno Finanšu ministrijas sniegto  informāciju par pieejamo pašvaldību aizdevuma limitu  atbilstoši Ministru kabineta lēmumam. |
| 3. | Projekta izstrādē iesaistītās institūcijas un publiskas personas kapitālsabiedrības | Plānošanas reģioni un pašvaldības snieguši Vides aizsardzības un reģionālās attīstības ministrijai informāciju par augstas gatavības stadijā esošiem pašvaldību investīciju projektiem un tiem nepieciešamo finansējuma apjomu. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības. Sekundārā mērķa grupa ir pašvaldību iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Tiks nodrošināta labvēlīga ietekme uz tautsaimniecību, jo viena no atbalstāmajām jomām ir pašvaldību atbalsta pasākumi komersantiem tām pašvaldībām, kam ir spēkā esoši un pašvaldību budžeta finansēti atbalsta pasākumi komersantiem, kas paredz atbalstu jaunu darba vietu izveidei vai komersantu investīciju piesaistei pašvaldību teritorijā.  Tiks nodrošināta labvēlīga ietekme uz vidi, jo tiks uzlabota pašvaldību ēku energoefektivitāte, nodrošinot ēkas atbilstību ēku energoefektivitātes minimālajam pieļaujamajam un ar ēkas energosertifikātu pamatotam līmenim, kur investīciju projekta ietvaros veikto investīciju apjoms 1 kWh primārās enerģijas gada patēriņa samazinājumam nepārsniedz 4 *euro*. Veicot energoauditu, jāņem vērā tas, ka pēc energoauditora ieteikto energoefektivitātes pasākumu īstenošanas ēkai jānodrošina atbilstība būvnormatīvā LBN 002-19 “Ēku norobežojošo konstrukciju siltumtehnika” noteiktajām prasībām.  Labvēlīgu ietekmi uz vidi nodrošinās arī atbalsta sniegšana iedzīvotāju nekustāmā īpašuma pievienošanai pie sabiedrisko pakalpojumu sniedzēja centralizētiem kanalizācijas un ūdensapgādes tīkliem (esošajiem maģistrālajiem vadiem, kuri izbūvēti Eiropas Savienības fondu projektu ietvaros), pamatojoties uz pašvaldībā spēkā esošiem saistošajiem noteikumiem.  Sabiedrības grupām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē). Pašvaldību projektu pieteikumu vērtēšana tiks nodrošināta esošā budžeta ietvaros. |
| 4. | Atbilstības izmaksu monetārs novērtējums | Projektā ietvertajam tiesiskajam regulējumam nav ietekmes uz atbilstības izmaksām (naudas izteiksmē). Pašvaldību projektu pieteikumu vērtēšana tiks nodrošināta esošā budžeta ietvaros. |
| 5. | Cita informācija | Ministru kabineta 2020.gada 30.aprīļa sēdes protokola Nr. 29 10.§ 4.punkts uzdod Vides aizsardzības un reģionālās attīstības ministrijai sagatavot un līdz 2020.gada 12.maijam iesniegt izskatīšanai Ministru kabinetā informatīvo ziņojumu ar piedāvājumu par mērķaizdevumu programmu pašvaldībām izveidi un priekšlikumus par normatīvo regulējumu, tajā skaitā pašvaldību projektu izvērtēšanas kārtību. Tā kā ziņojums ietvertu priekšlikumu par regulējumu, tad ar noteikumu projekta apstiprināšanu tiktu izpildīts dotais uzdevums, projekta anotācijā sniedzot pamatojumu regulējuma izstrādei. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | n-gads | | Turpmākie trīs gadi (*euro*) | | | | |
| n+1 | | n+2 | | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  |  |  |  |  |  |  |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  |  |  |  |  |  |  |
| 3.1. valsts pamatbudžets |  |  |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |  |  |
| 5. Precizēta finansiālā ietekme |  |  |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ņemot vērā noteikumu projekta 3.4.apakšpunktu, pašvaldībām jānodrošina līdzfinansējums investīciju projekta īstenošanai ne mazāk kā 25% no attiecīgā projekta kopējām izmaksām, t.i. vismaz 50 000 000 *euro* apmērā. Precīzu finansējuma apjomu un finansējuma sadalījumu pa gadiem pašlaik nav iespējams norādīt, jo nav iespējams precīzi prognozēt, cik drīz tiks apstiprināti pašvaldību projekti un kāds līdzekļu apjoms tiks apgūts katrā gadā, turklāt pašvaldību līdzfinansējums projektos var būt arī lielāks par 25%. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | Nav | | | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pasākumi nav plānoti, ņemot vērā, ka noteikumu projekts tiešā veidā skar pašvaldības, bet pašvaldību iedzīvotājus – pastarpināti (kā labuma guvējus no īstenojamiem projektiem). |
| 2. | Sabiedrības līdzdalība projekta izstrādē | No plānošanas reģioniem un pašvaldībām apkopota informācija par augstas gatavības stadijā esošiem pašvaldību investīciju projektiem un tiem nepieciešamo finansējuma apjomu. |
| 3. | Sabiedrības līdzdalības rezultāti | No plānošanas reģioniem un pašvaldībām apkopotā informācija par augstas gatavības stadijā esošiem pašvaldību investīciju projektiem un tiem nepieciešamo finansējuma apjomu liecina, ka pašvaldību pieprasījuma kopējais apjoms ir 352 553 124 *euro*. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Valsts kase, pašvaldības |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts uzdod veikt pašvaldību investīciju projektu vērtēšanu un prioritizēšanu, kā arī iesniegt Ministru kabinetā šo noteikumu noteiktajā kārtībā sarindotos atbalstāmos investīciju projektus.  Šo normu izpilde tiks nodrošināta esošo cilvēkresursu ietvaros.  Noteikumu projekts uzdod pašvaldībām, kas vēlas īstenot investīciju projektus, iesniegt investīciju projektu Vides aizsardzības un reģionālās attīstības ministrijai līdz katra mēneša 1.datumam, sniedzot informāciju atbilstoši šo noteikumu projekta pielikumam, un pēc Ministru kabineta lēmuma pieņemšanas par šo noteikumu minētajiem prioritārajiem projektiem divu mēnešu laikā iesniegt aizņēmuma pieprasījumus atbilstoši Ministru kabineta noteiktajai kārtībai, kādā pašvaldības var ņemt aizņēmumus.  Noteikumu projekts neparedz veidot jaunas institūcijas, likvidēt vai reorganizēt esošās. |
| 3. | Cita informācija | Nav |

Anotācijas IV un V sadaļa – projekts šo jomu neskar.

Vides aizsardzības un

reģionālās attīstības ministrs J. Pūce

Valsts sekretārs E. Balševics

11.05.2015. 12:33

3 283

I. Jureviča, 66016791

[ilze.jurevica@varam.gov.lv](mailto:ilze.jurevica@varam.gov.lv)

1. Progresa ziņojums par Latvijas nacionālās reformu programmas "Eiropa 2020" stratēģijas kontekstā īstenošanu (apstiprināts Ministru kabineta 2020.gada 30.aprīļa sēdē, protokola Nr. 29 3.§ 1.punkts). [↑](#footnote-ref-2)
2. Ministru kabineta 2020.gada 12.marta rīkojums Nr. 103 “Par ārkārtējās situācijas izsludināšanu”, ar grozījumiem, kas pieņemti līdz 2020.gada 7.maijam. [↑](#footnote-ref-3)
3. Latvijas Nacionālā reformu programma „Eiropa 2020” stratēģijas īstenošanai. 2020. gada progresa ziņojums (projekts). Rīga, 2020. gada aprīlis. [↑](#footnote-ref-4)
4. Latvijas Nacionālā reformu programma „Eiropa 2020” stratēģijas īstenošanai. 2020. gada progresa ziņojums (projekts). Rīga, 2020. gada aprīlis. [↑](#footnote-ref-5)
5. Latvijas Nacionālā reformu programma „Eiropa 2020” stratēģijas īstenošanai. 2020. gada progresa ziņojums (projekts). Rīga, 2020. gada aprīlis. [↑](#footnote-ref-6)